hotchpotch/miracl-hf-unified huggingface dataset:
John Key
John Phillip Key (s. 9. elokuuta 1961 Auckland) on uusiseelantilainen poliitikko. Hän toimi Uuden-Seelannin pääministerinä 2008–2016. Key johti keskusta-oikeistolaista Kansallispuoluetta vuosina 2006–2016.
Key opiskeli Canterburyn yliopistossa laskentatointa ja valmistui kauppatieteiden kandidaatiksi vuonna 1981. Lisäksi hän on käynyt Harvardin yliopiston johtamisen kursseja. Key työskenteli Merrill Lynchin Aasian toimiston johdossa Singaporessa vuodesta 1995. Politiikkaan hän lähti vuonna 2001 ja hänet valittiin parlamenttiin heinäkuussa 2002. Keystä tuli puolueen ja opposition johtaja marraskuussa 2006. Vuoden 2008 vaalien jälkeen hän muodosti hallituksen kolmen pienpuolueen tuella.
Keyn johtama hallitus järjesti kansanäänestyksen Uuden-Seelannin lipun vaihtamisesta. Uusiseelantilaiset päätyivät maaliskuussa 2016 päättyneessä äänestyksessä säilyttämään vanhan lippunsa. Key oli kannattanut lipun vaihtamista ja kansanäänestys herätti kritiikkiä maan oppositiossa sen hinnan takia.
Joulukuussa 2016 Key ilmoitti jättävänsä pääministerin tehtävänsä. Eroilmoitus tuli yllätyksenä, sillä Keyn oli arveltu lähtevän puoluejohtajana neljänsiin vaaleihinsa. Hän ei maininnut mitään suoraa syytä erolleen, mutta kertoi tehneensä henkilökohtaisia uhrauksia työnsä takia ja sen vaatineen veronsa perheeltä.
Key avioitui vaimonsa Bronaghin kanssa vuonna 1984. Heillä on kaksi lasta.
Andrius Kubilius
Andrius Kubilius (s. 8. joulukuuta 1956 Vilna) on liettualainen poliitikko. Hän toimi Liettuan pääministerinä vuosina 1999–2000 ja 2008–2012. Hän on johtanut Kotimaan liitto – Liettuan kristillisdemokraatit -puoluetta vuodesta 2003.
Kubilius opiskeli fysiikkaa Vilnan yliopistossa vuosina 1974–1979. Hän osallistui vuodesta 1988 Sąjūdis-kansanliikkeeseen, ja hänet valittiin Liettuan parlamenttiin ("Seimas") ensimmäisen kerran vuonna 1992. Sąjūdisin oikeistolaisesta, konservatiivisesta siivestä muodostui Vytautas Landsbergisin johtama Kotimaan liitto (Liettuan konservatiivit) -puolue, jonka jäsen Kubilius on ollut vuodesta 1993. Puolue suuntautui sittemmin kristillisdemokratiaan ja otti nykyisen nimensä vuonna 2008.
Lokakuun 2008 vaaleissa Kubilius johti Kotimaan liiton, Ylösnousemuksen puolueen ja Liberaalien liikkeen muodostaman oikeistoliittouman voittoon ja nousi pääministeriksi. Vuoden 2012 vaalien jälkeen oikeistopuolueet ovat olleet oppositiossa.
Georg Henrik Theslöf
Georg Henrik Theslöf () oli suomenruotsalainen sanomalehtimies, diplomaatti ja pakinoitsija. Hän toimi 1908–1914 Suomen Uutistoimiston päällikkönä, 1920–1926 Suomen ulkoasiainministeriön sanomalehtitoimiston päällikkönä, 1926–1950 lähetystösihteerinä Suomen Moskovan-lähetystössä ja 1927–1950 Hufvudstadsbladetin toimittajana. Hän sai 1921 lähetystöneuvoksen avonimen. Theslöf julkaisi 1920-luvulla useita humoristisia etikettioppaita. Pakinoitsijana ja kirjailijana hän käytti nimimerkkiä Brummell & Co.
Theslöfin vanhemmat olivat sotakomissaari Alexander Theslöf ja Lydia Malmberg. Hänen veljensä Carl Gustav Theslöf oli Suomen sisällissodan aikana yleisesikunnan päällikkö. Theslöfin ja hänen puolisonsa Berta Karlssonin poika, prokuristi ja reservin vänrikki Bertel Theslöf (s. 1908), kaatui konekiväärijoukkueen johtajana talvisodassa Leipäsuon Kattilaojan kylässä helmikuussa 1940.
Jarmo Ahonen
Jarmo Ahonen (s. 22. elokuuta 1953) on fysioterapeutti, tietokirjailija, kouluttaja ja Pilates-opettaja. Hän on työskennellyt 32 vuotta Suomen Kansallisbaletin konsultoivana fysioterapeuttina. Lisäksi hän on toiminut Suomen Urheiluliiton (SUL) fysioterapeuttina 1977-1994 välisenä aikana ja Suomen olympiajoukkueen fysioterapeuttina seitsemissä kesäolympialaisissa alkaen Soulista vuonna 1988 Lontooseen vuonna 2012. Hän oli myös jäsenenä Suomen Olympiakomitean lääkintävaliokunnassa.
Ahonen on Helsingin Lyseon Ressun lukion ylioppilas vuosimallia 1973, aloitti opiskelut California State University Fresnossa ja valmistui Helsingin IV Terveydenhoito-oppilaitoksesta fysioterapeutiksi vuonna 1976. Hän opiskeli Helsingissä Anna Ivakon ohjauksessa manuaalista terapiaa koko 1970-luvulla, Ruotsissa Eric Söderströmin oppilaana ja työtoverina Skövdessä ja Varbergissa yhteensä 4,5 vuoden ajan 1980-luvulla, Yhdysvalloissa Lynn Wallacen, Rue Tikkerin, Steven Subotnickin ja Dan Smithin ohjauksessa 1990-luvulla. Ahonen valmistui Pilates-ohjaajaksi San Franciscossa vuonna 1999 Peak Performance-oppilaitoksesta opettajanaan Jennifer Stacey ja A Body of Work-oppilaitoksesta Madeline Blackin oppilaana.
Ammatillista opetusta Ahonen on harjoittanut fysioterapeuteille Stadia/Metropoliassa sekä nykyisin Somatic Studion fysioterapeuttien jatkokoulutuksessa ja Suomen Kuntoutuskouluttajien järjestämillä kursseilla. Hän on opettanut tanssioppilaita Suomen Kansallisoopperan balettioppilaitoksessa ja Teatterikorkeakoulun Tanssitaiteenlaitoksella noin 20 vuoden ajan.
Ahonen on toiminut tennis-pelaajien Henri Kontisen, Emma Laineen, Robert Lindstedtin (Ruotsi), Jarkko Niemisen kehonhallinta- ja fysiikkavalmentajana.. Lisäksi hän on valmentanut purjehtija Sari Multalaa 12 vuotta yhdessä Joakim Wileniuksen ja Fredrik Lasseniuksen kanssa. Valmentaa nykyisin kolmiloikkaaja Essi Lindgreniä ja konsultoi keihäänheittäjien Oliver Helanderin ja Heidi Nokelaisen valmennuksessa.
Ahonen on julkaissut kymmenkunta fysioterapian ja kehonhallinnan kirjaa. Lisäksi hän on tuottanut lukuisia artikkeleita suomalaisiin ja kansainvälisiin julkaisuihin. Viimeisin kirja "Liikkuva ihminen" syntyi yhteistyössä Marita Sandströmin kanssa ja ilmestyi vuonna 2011. Vapaana kirjoittajana syntyi runoteos "Ystävänä yksinäisyys vuonna 2018.
Ahosen aloitteesta perustettiin Dance Health Finland (DHF) vuonna 2000 parantamaan tanssijoiden terveyttä ja kouluttamaan terveydenhuollon ammattilaisia ymmärtämään tanssiin liittyviä terveydellisiä haasteita. Ahonen toimi yhdistyksen puheenjohtajana kuusi ensimmäistä vuotta. Sen jälkeen hän on ollut varapuheenjohtajana ja on edelleen hallituksen jäsen.
Ahonen on ollut vaikuttamassa myös tanssilääketieteen kansainväliseen kehitykseen. Hän on ollut 10 vuotta International Association for Dance Medicine and Science (IADMS) järjestön hallituksen jäsen ja kuusi vuotta varainhoitaja (treasurer).
Jarmo Ahonen työskentelee Art Fysio Oy:ssä fysioterapeuttina ja toimitusjohtajana (www.artfysio.fi).
Ilmari Kaijala
Ilmari Fredrik Kaijala () oli suomalainen piirtäjä ja taidemaalari.
Kaijala oli tunnettu ennen kaikkea piirtäjänä. Hän piirsi maisemapiirroksia sekä lempeän karikatyyrisiä henkilökuvia eri yhteiskuntaluokkien ihmisistä tiede- ja virkamiehistä aina Turun torikauppiaisiin ja vossikkakuskeihin saakka. Kaijala ryhtyi maalaamaan öljyväreillä vuoden 1912 tienoilla. Maalarina Kaijala sai vaikuttensa realismista ja jälki-impressionismista. Aiheet maalauksiinsa hän sai lähinnä luonnosta.
Kaijala opiskeli Turun Taideyhdistyksen piirustuskoulussa Elias Muukan ja Victor Westerholmin johdolla 1906–1910 sekä Pariisissa Académie Colarossissa 1913.
Kaijala toimi piirustuksenopettajana eri oppikouluissa 1908–1943 sekä tilapäisenä opettajana Turun Taideyhdistyksen piirustuskoulussa. Hän kuvitti myös Tuhkimus-pilalehteä ja Lucifer-joululehteä. Kaijalan vanhemmat olivat maanviljelijä Jooseppi Kaijala ja Johanna o.s. Heikanen.
Kaijala vietti viimeisen elinvuotensa Rymättylässä ja jatkoi sielläkin piirtämistä ja maalaamista elämänsä loppuun saakka.
Resident Evil: Degeneration
Resident Evil: Degeneration (tunnetaan Japanissa nimellä "Biohazard: Degeneration") on "Resident Evil" -pelisarjaan perustuva animaatioelokuva. Toisin kuin edelliset "Resident Evil" -elokuvat, "Degeneration" jatkaa pelien tarinaa.
Elokuvassa seurataan Leon S. Kennedyn ja Claire Redfieldin selviytymistä seitsemän vuotta Raccoon Cityn tapahtumien jälkeen Harvardvillen lentokentällä sekä WilPharma Corporationin tehtaassa.
Elokuva julkaistiin Blu-rayna, DVD:nä ja UMD:nä Yhdysvalloissa ja Japanissa vuonna 2008. Suomeen elokuva tuli myyntiin helmikuussa 2009.
Bertel Nilsson
Bertel Axel Nilsson () oli suomalainen kuvanveistäjä.
Nilssonin vanhemmat olivat eversti Karl Axel Nilsson ja Kaisi Elfving. Hän pääsi ylioppilaaksi 1907 ja opiskeli Suomen Taideyhdistyksen piirustuskoulussa 1907–1909 ja 1910–1911 sekä Helsingin yliopiston piirustussalissa. Nilsson teki opintomatkat Kööpenhaminaan 1910 ja Pariisiin 1911–1912. Hän osallistui Suomen Taiteilijain näyttelyihin 1909–1912 ja hänen töitään oli esillä Tukholmassa 1916, Kööpenhaminassa 1919 sekä Tukholmassa ja Oslossa 1929.
Nilsson työskenteli piirustuksenopettajana useissa eri oppikouluissa.
Jon Kabat-Zinn
Jon Kabat-Zinn (s. 5. kesäkuuta 1944) on lääketieteen emeritusprofessori. Hän on perustanut stressiklinikan ja tietoisuustaitokeskuksen Massachusettsin yliopiston lääketieteelliseen tiedekuntaan. Hän opettaa tietoisuustaitomietiskelyä stressin, ahdistuksen, kivun ja sairauksien helpottamiseksi.
Kabat-Zinnin vanhemmat ovat biolääketieteilijä Elvin Kabat ja Sally Kabat. Hänen puolisonsa on Myla Kabat-Zinn, jonka vanhemmat ovat Roslyn ja Howard Zinn. Hänellä on kolme aikuista lasta Will, Naushon and Serena. .
Kabat-Zinnin elämäntyö keskittyy lähinnä tavoitteeseen saada tietoisuustaito (myös: tietoinen läsnäolo) lääketieteen ja yhteiskunnan hyväksymäksi menetelmäksi. Kabat-Zinn on kirjoittanut sekä yksin että yhdessä muiden kanssa tieteellisiä artikkeleita tietoisuustaidosta ja sen kliinisistä sovellutuksista. Hän on kirjoittanut aiheesta kaksi kirjaa "Full Catastrophe Living: Using the Wisdom of Your Body and Mind to Face Stress, Pain, and Illness" (Delta, 1991) ja "Wherever You Go, There You Are: Mindfulness Meditation in Everyday Life" (Hyperion, 1994). Yhdessä vaimonsa Myla Kabat-Zinnin kanssa hän on kirjoittanut teoksen "Everyday Blessings: The Inner Work of Mindful Parenting", (Hyperion, 1997).
Kabat-Zinn on Massachusettsin yliopisto tietoisuustaitokeskuksen perustaja ja entinen johtaja. Hän on myös perustanut 1979 yliopistoon stressiklinikan ja toiminut sen johtajana.
Kabat-Zinn sai PhD:n arvon molekyylibiologian alalta 1971 MITistä, jossa hän opiskeli lääketieteen Nobel-palkinnon saaneen Salvador Lurian ohjauksessa. Kabat-Zinnin työ nykyaikaisen terveydenhoidon piirissä on merkittävää. Hän tutkimustyönsä on keskittynyt erityisesti parantamisen psykofyysiseen vuorovaikutukseen sekä tietoisuustaitosovelluksiin kroonista kipua ja stressiperäisiä häiriöitä potevien auttamiseksi. Kabat-Zinn aloitti tietoisuustaitoihin pohjautuvan stressin vähentämisen (MBSR) klinikallaan vuonna 1979. MBSR-menetelmään liittyy mietiskelyä ja joogaharjoituksia, jotka auttavat erilaisista vaivoista kärsiviä tietoisen keskittymisen kautta kohentamaan oloaan. Sen avulla saadaan käyttöön sisäisiä voimavaroja pyrittäessä kohentamaan terveyttä ja hyvinvointia. Kabat-Zinn on työtovereineen tutkinut keskittymisen vaikutusta aivoihin, etenkin stressin aikaisiin tunnetiloihin ja immuunijärjestelmään.
Kabat-Zinnin johdolla on tehty pienimuotoinen kliininen tutkimus mielenharjoitusten vaikutuksesta valohoitoa saavien psoriasispotilaiden ihoon.. Uudempi tutkimus osoittaa positiivisia muutoksia aivotoiminnassa, tunteiden käsittelyssä stressin vaikutuksen alaisena ja immuunijärjestelmän toiminnoissa MBSR-kurssin käyneissä yritysympäristössä tehdyssä satunnaistetussa kliinisessä kokeessa.
Last Action Hero
Last Action Hero on vuonna 1993 ensi-iltansa saanut John McTiernanin ohjaama yhdysvaltalainen toimintakomedia. Elokuvan pääosassa esiintyy Arnold Schwarzenegger. "Last Action Hero" parodioi useita toimintaelokuvia, ja monet näyttelijät esiintyvät elokuvassa omina itsenään, kuten Jean-Claude Van Damme ja Sharon Stone. Robert Patrick vilahtaa pienessä taustaroolissa T-1000-hahmona elokuvasta "Terminator 2 – Tuomion päivä".
13-vuotias Danny Madigan rakastaa Schwarzeneggerin Jack Slater -elokuvia. Kun hän menee katsomaan uutta elokuvaa, projektorinkäyttäjä antaa hänelle taianomaisen lipun, jolla Danny pääsee ”sisälle” elokuvan maailmaan seikkailemaan Jackin kanssa. Heidän pitää pysäyttää Tony Vivaldi (Anthony Quinn) ja hänen kätyrinsä Benedict (Charles Dance). Ainoa ongelma on enää Dannyn paluu todelliseen maailmaan.
"Last Action Hero" jäi maailmanlaajuisen teatterikierroksen jälkeen noin 20 miljoonaa dollaria tappiolle. Sen taloutta rasitti myös epäonnistunut mainostemppu, jossa Columbia Pictures maalautti Nasan avaruussukkulan kylkeen elokuvan mainoksen. Sukkulan lähtö kuitenkin venyi pitkälle yli elokuvan ensi-iltapäivän.
Teodor Schalin
Zacharias Teodor Schalin () oli suomalainen taidemaalari ja piirustuksen opettaja.
Schalinin vanhemmat olivat Uudenkaarlepyyn seminaarin johtaja, kirjailija Zachris Schalin ja Alma Helena Montin. Hän pääsi ylioppilaaksi 1900 ja opiskeli Suomen taideyhdistyksen piirustuskoulussa vuoteen 1903 saakka. Schalin jatkoi taideopintoja ulkomailla Italiassa ja Pariisissa 1903–1904, Kööpenhaminassa 1904–1905, Pariisissa uudestaan 1906–1907 sekä Berliinissä 1920.
Schalin toimi piirustuksenopettajana Helsingin ruotsalaisessa reaalilyseossa 1909–1917 sekä Nya svenska läroverketissä 1910–1917. Muutettuaan 1917 Turkuun hän oli piirustuksenopettajana Turun ruotsalaisessa klassillisessa lyseossa ("Åbo svenska klassiska lyceum") 1917–1943, Turun suomalaisessa yhteislyseossa vuoteen 1949 sekä iltaisin Turun taideyhdistyksen piirustuskoulussa 1917–1946. Hän luennoi taidehistoriasta Turun suomalaisessa ja ruotsalaisessa työväenopistossa ja oli Åbo Underrättelserin taidearvostelijana 1945–1956.
Schalin maalasi muotokuvia muun muassa arkkipiispa Gustaf Johanssonista ja Turun hovioikeuden presidentti Hugo Liliuksesta. Hän teki maalausten ohella myös taidegrafiikkaa, mitaleita ja veistoksia.
Schalinin ensimmäinen puoliso 1910–1921 oli piirustuksenopettaja Aili Tallgren (1883–1965) ja toinen puoliso vuodesta 1921 taidemaalari Greta Schalin (1897–1993).
Arenan talo
Arenan talo on Helsingin Hakaniemessä sijaitseva liike- ja asuinrakennus, joka kattaa kokonaan kolmionmuotoisen korttelin Hakaniemen torin pohjoispuolella. Tanskalaisen mallin mukaisen punatiilisen rakennuksen suunnitteli arkkitehti Lars Sonck ja se valmistui kahdessa vaiheessa vuosina 1924 ja 1929.
Talon länsipuolella sijaitsee Ympyrätalo ja itäpuolella Hakaniemen kauppahalli. Hämeentie alkaa Arenan talon ja kauppahallin välistä. Pohjoisessa talo rajoittuu Toiseen linjaan. Raitiolinjat 3 ja 9 kulkevat talon länsipuolelta Siltasaarenkatua, linjat 6, 6T ja 7 kulkevat itäpuolitse Hämeentietä. Rakennuksen ympäri kiertää ns. "Arenan silmukka"-raide, jota käytetään vain poikkeusliikenteessä. Siten talo on täysin raitioteiden ympäröimä. Arenan talon välittömässä läheisyydessä on Hakaniemen metroasema. Talon alakerrassa toimi vuoden 2009 loppuun asti Komediateatteri Arena.
Korttelissa toimii kaksi taloyhtiötä. Lännenpuoleisella sivulla on Asunto Oy Arena, koillisen- ja kaakon puoleisilla sivuilla on Asunto Oy Helsingin Kalliolinnat.
Kun Siltasaari oli vielä nimensä mukaisesti saari, nykyisen Arenan talon edessä sijaitsi tulliportti ja Pikkusilta, josta Itäinen Viertotie (nykyään Hämeentie) lähti kulkemaan koillista kohti. Raitioteiden sähköistyksen myötä Helsingin Raitiotie- ja Omnibus-Osakeyhtiö hankki Arenan talon tontin eli korttelin 301 omistukseensa ja tontille nousi Waldemar Aspelinin piirtämä sähkövoimakeskus 1900-luvun vaihteessa. Hakaniemen voimalaitos lopetti toimintansa kesäkuussa 1914. Vuonna 1916 tontti myytiin Oy Arena Ab:lle, hinta oli 450 000 markkaa. Talon ensimmäinen vaihe torneineen valmistui Hämeentien ja Siltasaarenkadun risteykseen 1924. Kaksi pohjoisempaa tornia ja loput rakennuksesta valmistuivat 1929.
Alkuaan Arenan talossa oli ristikkoikkunat, jotka muutettiin yksiruutuisiksi. Rakennustaiteellisesti ratkaisua pidettiin epäonnistuneena. Kesällä 2010 valmistuneessa ikkunaremontissa taloon palautettiin taas ristikkoikkunat. Sisäpihan puolella on säilytetty ristikkoikkunat. Arenan talon tornissa Saija ja John Bertil Sarlinin asunnossa oli Helsingin ensimmäinen radioasema vuonna 1924. Asunnosta lähetettiin ohjelmia Nuoren Voiman Liiton laitteistolla. Suomen ensimmäinen radiolähetys oli lähetetty Tampereella hieman aiemmin. Talossa ovat toimineet muun muassa elokuvateatterit Arena 1 ja Arena 2, joiden nimi jonkin aikaa oli Roxy ja Tuulensuu. Vuosina 1995–2010 talossa toimi Komediateatteri Arena. Nykyisin teatteritiloissa toimii Helsingin Kaupunginteatterin Arena-näyttämö. Luoteistornissa oli alun perin pesutupa vanhanaikaisine puupaljuineen. Oltuaan vuosia tyhjänä torni kunnostettiin toimistotilaksi.
Vain yksi voittaa
Vain yksi voittaa ("Split Decisions") on nyrkkeilyelokuva vuodelta 1988. Rooleissa nähdään muun muassa Gene Hackman, Craig Sheffer ja Jeff Fahey.
Eddie (Sheffer) ja Ray (Fahey) ovat veljekset jotka ovat käytännöllisesti katsoen syntyneet nyrkkeilykehään. Heidän isoisänsä (McLiam) oli myös nyrkkeilijä, kuten myös heidän isänsä Dan (Hackman) joka nyt valmentaa Eddiea rautaisin ottein. Dan tekee kaikkensa, jotta Eddie saavuttaisi sen, mitä hän itse ei. Eddie tekee isälleen mieliksi; jää amatöörinyrkkeilijäksi, tähtää olympialaisiin ja aloittaa opiskelun. Ray taas on jo vuosia sitten rikkonut välit isään, ryhtynyt ammattilaiseksi ja hypännyt mafian kelkkaan. Täten hän päätyi maailmaan jossa riittää nopeaa rahaa ja kauniita naisia mutta myös paljon epärehellistä ja likaista peliä. Siellä myös ihmishenki mitataan aina raa´asti rahassa; Ray nimittäin pakotetaan häviämään tuleva mestaruusottelunsa sillä hän on uskottu voittaja. Kun hän kieltäytyy, mestari murhaa hänet mafian avulla. McLiamin murtunut perhe ei voi tehdä kostoksi mitään, kunnes Eddie haastaa mestarin otteluun Danin ja vaarin valmentamana.
Video-opas vuodelta 1994 sanoo Hackmanin vastaavan elokuvan ainoasta hyvästä roolityöstä ja antaa elokuvalle kaksi tähteä viidestä.
Staattori (konetekniikka)
Staattori eli "seisoja" on sähkömoottoreiden kiinteä osa jossa oleva staattorikäämitys saa siihen johdetulla sähkövirralla aikaan roottoria eli pyörijää magnetomotorisella voimalla liikuttavan pyörivän sähkökentän. Generaattoreissa staattori taas vastaanottaa roottorin pyörivän magneettikentän ja indusoi staattorikäämiin sähkövirran.
Konetyypistä riippuen staattorin magneettikenttä voi olla pyörivä, tai esimerkiksi käytettäessä tasavirtamoottoreita, stabiili ja sen napaisuus ei vaihdu koneen käydessä. Tällöin staattorista voidaan käyttää myös nimitystä "kenttämagneetti".
Tasavirtamoottoreissa ja tahtikoneissa pyörivän magneettikentän muodostaa roottorikäämitys kommutaattorin eli "virrankääntäjä"n avulla. 
Staattori on yleensä sähkömagnetoitu, mutta esimerkiksi pienissä tasavirtamoottoreissa staattorissa on kestomagneetit. Tämä mahdollistaa moottorin yksinkertaisemman, ja valmistuskustannuksiltaan halvemman rakenteen. Kestomagnetoitu staattori on myös huomattavasti käämitystä ja raudoitusta vaativaa sähkömagnetoitua staattoria ohuempi.
Sähkömagnetoiduissa staattoreissa käämitys on sylinterimäisen rautasydämen ympärillä. Rautasydän on piiteräslaminaattia joka vähentää hystereesihäviöitä ja estää koneen kuumenemista ja energiahäviöitä aiheuttavien pyörrevirtojen muodostumisen.
Nykyisin oikosulkumoottorit ovat yleisin teollisuudessa käytetty sähkömoottorityyppi. Niissä on sähkömagnetoitu staattori joka muodostaa vaihtovirran avulla pyörivän magneettikentän, ja indusoi oikosuljetun roottorin häkkikäämitykseen virran joka magnetoi myös roottorin ja saa näin aikaan roottorin pyörimisliikkeen.
Texasin yliopisto, Austin
Texasin yliopisto, Austin (, "UT Austin") on julkinen tutkimusyliopisto Austinissa Texasissa Yhdysvalloissa. Se on Texasin suurin ja koko maan viidenneksi suurin yliopisto. Se on yksi kahdeksasta alkuperäisestä Public Ivy -yliopistosta.
Austin valittiin yliopiston sijaintipaikaksi vuonna 1881 ja toiminta alkoi 15. syyskuuta 1883. 1. elokuuta 1966 yliopiston kellotornista ammuskellut opiskelija Charles Whitman surmasi 14 henkilöä ja haavoitti useita. 22. toukokuuta 1971 avattiin Lyndon B. Johnsonille omistettu presidentinarkisto ja kirjasto.
Yliopiston keskuskampuksen alueen laajuus on 1,4 km². Lisäksi on muita kampusalueita Austinissa ja muualla Texasissa. Yliopistolla on 7 museota ja 17 kirjastoa, joiden kokoelmissa on yhteensä 8 miljoonaa teosta, mukaan lukien yksi Gutenbergin Raamattu, sekä 1,1 megawatin ydinreaktori.
Yliopistolla on 16 tiedekuntaa ja laitosta, joita ovat:
Yliopiston urheilujoukkue on nimeltään Texas Longhorns, ja vuonna 2007 se oli kaikkien aikojen kolmanneksi paras voittotilastoissa.
Somatofylakes
Somatophylakes (yksikössä "somatophylax", ) olivat antiikin aikaisen Makedonian valtakunnan kuninkaiden henkivartijoita. Hellenistisissä kuningaskunnissa "somatophylax" oli korkean virkamiehen arvonimi. Heitä oli perinteisesti aina seitsemän kappaletta, mutta Aleksanteri Suuri nimitti aikanaan vielä Peukestaan kahdeksanneksi henkivartijaksi.
Seitsemän henkivartijan lisäksi kuninkaan henkeä vartioivat myös nuoret miehet jotka toimivat kuninkaan palvelijoina ("paides"), jalkaväen eliittiosasto hypaspistit ja ratsuväen kuninkaallinen osasto ("ile basilike"). Kaikki neljä vartioivat kuningasta niin taistelussa, metsästyksen aikana kuin hovissa. Joissain lähteissä myös palvelijoista ja hypaspisteista käytetään nimitystä somatophylakes.Filippos III:lle valittiin henkivartijat vasta Triparadisoksessa.
GEOS
GEOS ("Graphic Environment Operating System") oli Berkeley Softworksin (sittemmin Geoworks) kehittämä graafinen käyttöjärjestelmä, joka toimi myös vanhentuneissa ja hitaissa kotitietokoneissa vähäisellä muistilla. Sen ensiversio Commodore 64:lle ja 128:lle julkaistiin 1986.
GEOSin ensimmäinen 8-bittinen versio tehtiin Commodore 64:lle ja MOS 6502 -mikrosuorittimelle. Myöhemmin se oli saatavilla myös Apple II -tietokoneelle.
1990 esiteltiin PC-GEOS, joka toimi käyttöliittymänä DOSin päällä IBM-yhteensopivissa henkilökohtaisissa tietokoneissa. PC-GEOSin koodi oli optimoitu, ja se toimi hyvin vaatimattomissa laitekokoonpanoissa, jopa 8086-suorittimella ja 512 kB:n muistilla, toisin kuin samoihin aikoihin yleistynyt Microsoft Windows 3.0. PC-GEOSia markkinoitiin nimellä "Geoworks Ensemble", mutta PC-versiosta ei lopulta ollut vastusta Windowsille, jonka valtteja olivat DOS-ohjelmien moniajokyky ja tehtävänvaihto. Vaasalainen GeoTrack Oy julkaisi "Geoworks Ensemblestä" myös suomenkielisen version. Kokiessaan kilpailevan käyttöjärjestelmän uhkana, ja koska se sisälsi kiinnostavia toiminnallisuuksia, Microsoftin johto teki Geoworksin tiimille ostotarjouksen, mutta se torjuttiin.
Lopetettuaan työasemaversion tukemisen Geoworks-yhtiö keskittyi kämmentietokoneisiin. GEOSia käytettiin Nokia Communicatorin malleissa 9000 ja 9110.
Vaikka Geoworks Ensemble ei koskaan saavuttanut suurta suosiota, se ei silti täysin hävinnyt. America Online käytti GEOSin runtime-versiota internetyhteyspaketissaan, joka toimitettiin yhdellä 3,5 tuuman levykkeellä. Yhtiö nimeltä New Deal Inc. otti GEOSin haltuunsa 1996 ja julkaisi Geoworks Ensemblen 2.1 -versioon pohjautuvan "NewDeal Office" -ohjelmistokokonaisuuden. Kirjoituskoneistaan paremmin tunnettu "Brother Corporation" käytti Geoworksin versiota 3.0 vuonna 1998 esitellyssä edullisessa GeoBook-kannettavassaan NB-60, jossa oli 9,4-tuumainen VGA-tasoinen harmaasävynäyttö.
2003 Breadbox Computer Company -yhtiö osti kaikki oikeudet Geoworksiin julkaisten oman versionsa nimellä "Breadbox Ensemble". Breadboxia markkinoidaan edelleen vaihtoehtona kalliimmille ratkaisuille yhteisöissä ja kouluissa, kun halutaan pidentää muutoin jo vanhentuneiden tietokoneiden elinkaarta.
Jussi-työ
Jussi-työ on vuodesta 1994 toiminut miehille suunnattu sosiaalisen työn muoto. Jussi-työn tavoitteena on tukea miehiä löytämään väkivallattomia ongelmanratkaisukeinoja ja auttaa miehiä elämään turvallisesti itsensä ja läheistensä kanssa.
Jussi-työtä tarjoavat turvakotiyhdistysten työntekijät kahdeksalla paikkakunnalla. Jussi-työntekijät muodostavat Suomen laajimman ja eniten miehiä tavoittavan ammatillisen perhe- ja lähisuhdeväkivallan torjuntatyön verkoston. Työmuotoja ovat yksilö, pari- ja perhetapaamiset sekä miesten ryhmät. Jussi-työtä koordinoi Ensi- ja turvakotien liitto ja rahoittaa Sosiaali- ja terveysjärjestöjen avustuskeskus. Jussi-työ on asiakkaalle maksutonta.
Jussi-työstä on tehty arviointitutkimus vuonna 2009.
Back for the First Time
Back for the First Time on rap-artisiti Ludacrisin ensimmäinen virallinen studioalbumi. Se julkaistiin 17. lokakuuta 2000. Albumi on myynyt kolminkertaista platinaa ja sitä on myyty kolme miljoonaa kappaletta.
Get Rich or Die Tryin’ (soundtrack)
Get Rich or Die Tryin’ Soundtrack on G-Unitin jäsenten "Get Rich or Die Tryin’" -elokuvaan perustuva soundtrack. Soundtrack julkaistiin 8. marraskuuta 2005. Soundtrack myi ensimmäisellä viikollaan 317 000 kappaletta. Soundtrackia on myyty Yhdysvalloissa miljoona kappaletta ja maailmanlaajuisesti kolme miljoonaa kappaletta.
Before I Self Destruct
Before I Self Destruct on rap-artisti 50 Centin neljäs studioalbumi. Albumi julkaistiin Yhdysvalloissa 16. marraskuuta 2009. Albumi myi ensimmäisellä viikollaan 160000 kappaletta. Maailmanlaajuisesti albumi on myynyt kultaa, eli 500 000 kappaletta. Se ylsi Yhdysvalloissa Billboard 200 -listan viidennelle sijalle.
7. lokakuuta 2008 julkaistiin albumin ensimmäinen single "Get Up". Albumin toinen single "I Get It In" julkaistiin 15. tammikuuta 2009. Loppujen lopuksi kumpikaan singleistä ei päätynyt albumille. Ensimmäinen virallinen single, joka myös tuli albumille oli 19. toukokuuta 2009 julkaistu "Ok, You're Right". Singlen olivat tuottaneet Dr. Dre ja Mark Batson. Albumin toinen virallinen single oli nimeltään "Baby by Me". Singlellä vieraili R&B-laulaja Ne-Yo ja se julkaistiin 10. syyskuuta 2009. Albumilta tullaan julkaisemaan myös single "Do You Think About Me".
Sergio González
Sergio González Soriano, yleensä vain Sergio (s. 10. marraskuuta 1976 L'Hospitalet de Llobregat, Espanja) on espanjalainen entinen jalkapalloilija ja nykyinen valmentaja. Hän oli pelipaikaltaan puolustava keskikenttäpelaaja.
Barcelonaislähtöinen Sergio pelasi ensimmäisen Espanjan pääsarjaottelunsa Espanyolin riveissä 10. huhtikuuta 1998 ottelussa Tenerifeä vastaan. Ensimmäisen kauden aikana Espanyolin edustusjoukkueessa hän pelasi kuusi ottelua. Seuraavina kolmena kautena hän vakiinnutti paikkansa keskikentällä ja pelasi yhteensä 104 ottelua tänä aikana.
Sergio siirtyi kesällä 2001 Deportivo La Coruñaan. Ensimmäisenä kautenaan Deportivossa hän pelasi 38 ottelua ja teki niissä neljä maalia. Deportivo sijoittui kaudella pääsarjassa toiseksi ja voitti Copa del Reyn.
Heinäkuussa 2010 hän siirtyi valencialaisseura Levanteen.
Sergio kutsuttiin Espanjan maajoukkueeseen ensimmäistä kertaa maaliskuussa 2001 vuoden 2002 MM-karsintaotteluun ja ystävyysotteluun Ranskaa vastaan. Hän oli mukana Espanjan maajoukkueessa vuoden 2002 MM-kilpailuissa.
27. toukokuuta 2014 Sergio nimettiin barcelonalaisseura Espanyolin päävalmentajaksi kaksivuotisella sopimuksella.
Metyylinitriitti
Metyylinitriitti (CHNO) alkyylinitriitteihin kuuluva myrkyllinen orgaaninen yhdiste. Ainetta käytetään muun muassa rakettien polttoaineena .
Metyylinitriittia voidaan valmistaa typpioksidin, metanolin ja hapen reaktiolla. Metyylinitriittia syntyy myös, kun metanolin ja natriumnitriitin seokseen lisätään rikkihappoa. Ainetta voi syntyä myös maaperässä nitriittien hajoamistuotteina sekä mahdollisesti moottoreissa bensiinin lisäaineena käytetyn metyylitertiääributyylieetterin hapettumistuotteena.
Metyylinitriitti on erittäin myrkyllistä. Rotille tappava annos ilmassa on 170 ppm. Aineen on todettu myös aiheuttavan methemoglobiinin määrän kasvua veressä. Maetyylinitriitin on myös todettu olevan syöpää aiheuttava ja mutageeninen. Metyylinitriitti hajoaa hyvin herkästi auringonvalossa. Aine on myös hyvin helposti syttyvää
Sojuz TMA-16
Sojuz TMA-16 oli Venäjän avaruusjärjestön miehitetty avaruuslento Baikonurin kosmodromilta ISS-avaruusasemalle, joka alkoi 30. syyskuuta 2009. Surajev ja Williams palasivat Maahan Sojuz TMA-16:lla 18. maaliskuuta 2010.
Against
Against on brasilialaisen thrash metal -yhtyeen Sepulturan seitsemäs studioalbumi. Se on yhtyeestä eronneen Max Cavaleran tilalle tulleen Derrick Greenin ensimmäinen albumi Sepulturassa.
"Againstia" on myyty yli 130 000 kappaletta Yhdysvalloissa ja sen paras sijoitus Billboard 200 -albumilistalla oli 82.Brasilian bonuskappaleet
Public Ivy
Public Ivy on Richard Mollin kirjassaan "Public Ivys: A Guide to America's best public undergraduate colleges and universities" (1985) esittämä käsite. Hän tarkoittaa sillä Yhdysvaltojen julkisia yliopistoja, jotka tasoltaan vastaavat Ivy League -yliopistoja.
Nimitystä käytetään lisäksi monista yliopistoista arkipuheessa ja yliopistojen omassa markkinoinnissa vailla sen kummempia perusteita.
Mollin kirjan luettelossa oli alun perin kahdeksan yliopistoa:
Myöhemmin Greene’s Guides lisäsi luetteloon seuraavat yliopistot:
Uudenmaankadun kauppahalli
Uudenmaankadun kauppahalli on Turussa toiminut entinen yksityinen kauppahalli. Hallin rakennutti kondiittori J. R. Lehtinen ja sen suunnitteli arkkitehti Helge Rancken. Tiilirakenteinen rapattu halli valmistui 1901 Uudenmaankadun ja Hämeenkadun kulmatontille. Yksikerroksisessa hallissa oli 40 kauppapaikkaa kahden pitkän käytävän varrella. Halli ei menestynyt odotetulla tavalla ja siirtyi vuonna 1920 Åbo Akademin omistukseen. Åbo Akademi muutti tilat kemiallis-teknisen tiedekuntansa luentosaleiksi. Halli purettiin vuonna 1977 tiedekunnan saatua uuden rakennuksen Piispankadulle. Vuonna 1999 tyhjälle tontille valmistui Gripen-rakennus Turun tuomiokapitulin, Turun hovioikeuden ja Åbo Akademin käyttöön.
Sojuz TMA-17
Sojuz TMA-17 on Venäjän avaruusjärjestön miehitetty avaruuslento ISS-avaruusasemalle. Lento alkoi Baikonurin kosmodromilta 20. joulukuuta 2009 kello 21:52 UTC ja päättyi aluksen paluuseen maahan 2. kesäkuuta 2010 kello 3:25 UTC (4.25 Suomen aikaa).
Lento vei avaruusasemalle Retkikunta 22:n viimeiset miehistön jäsenet, joulukuusen ja lahjoja. Sojuz telakoitui ISS:ään 23. joulukuuta 2009 kello 0:48 Suomen aikaa. Ensimmäistä kertaa ISS-avaruusaseman historiassa avaruusalus laukaistiin matkaan talviyönä. Puolen vuoden aikana uusi miehistö suoritti tiiviin tutkimusohjelman. Eri tieteenalojen kokeiluja tehtiin 47.
Alus vei avaruusasemalle ja toi sieltä maahan seuraavat avaruuslentäjät:
Milwaukee Admirals
Milwaukee Admirals on yhdysvaltalainen jääkiekkoseura Milwaukeesta, Wisconsinista. Joukkue pelaa AHL:ssa ja kotiottelunsa UW–Milwaukee Panther Arenaalla. Joukkue toimii Nashville Predatorsien farmijoukkueena. Joukkuetta edustaa kolme suomalaista: Miikka Salomäki, Joonas Lyytinen sekä maalivahti Juuse Saros."(Tilanne 28. tammikuuta 2019)"
Lopen kirkonkylän koulu
Lopen kirkonkylän koulu sijaitsee Lopella kirkonkylässä. Se on perustettu 1921. Kirkonkylän koulussa on ala-asteella noin 280 oppilasta ja opettajia ja muita aikuisia on noin 20. Koulua laajennettiin 2007.
Lopen kirkonkylässä on myös yläkoulu ja lukio. Niiden rakennusten remontit saatiin valmiiksi kun uusi B-talo valmistui vuoden 2010 syksyllä.
Paviljonki
Paviljonki (ranskan sanasta "pavillon" ’paviljonki, teltta’) tarkoittaa pientä, ilmavaa ja kevytrakenteista rakennusta, kuten huvimajaa, puistomajaa tai tilapäiskäyttöön tarkoitettua näyttelyrakennusta, jolle on tyypillistä, että se pysyy tukematta pystyssä. Nimeämisperusteena oli alun perin se, että rakennuksessa oli telttamainen, terävähuippuinen katto, ja paviljongin alkumuodot pystytettiin kangasteltan tavoin ulkoilmajuhlia varten. Rakenteet kehittyivät pysyvimmiksi ja 1600-luvulla paviljongeiksi nimitettiin kaikenlaisia puistomajoja.
Paviljonki voi olla myös suuremman rakennuksen osa, kuten esimerkiksi barokkiarkkitehtuurin käyttämä kulmapaviljonki.
Paviljonkijärjestelmä tarkoittaa erillistä, itsenäisistä osista muodostuvaa kokonaisuutta, jonka osastot ovat eri rakennuksissa. Tällainen kokonaisuus voi olla esimerkiksi kasarmi, koulu tai sairaala. Tämän järjestelmän mukaan rakennettiin muun muassa entinen Nikkilän mielisairaala Sipoossa (toiminnassa 1914–1999), Pitkäniemen sairaala Nokialla ja nykyinen Vaalijalan kuntoutuslaitos Pieksämäellä.
Cleveland Monsters
Cleveland Monsters (vuoteen 2016 "Lake Erie Monsters") on AHL:n Läntisen konferenssin Keskistä divisioonaa Ohion Clevelandissa pelaava jääkiekkojoukkue. Joukkue toimii farmijoukkueena NHL:ssä pelaavalle Columbus Blue Jacketsille. Monsters pelaa kotiottelunsa Clevelandin Quicken Loans Arenalla.
Lake Erie Monsters alkoi elvyttää unohtuneen Utah Grizzliesia, jonka oli ostanut 16. toukokuuta 2006 clevelandilainen omistajaryhmä, jota johti Dan Gilbert, NBA-joukkue Cleveland Cavaliersin omistaja. Lake Erie Monsters siirrettiin Clevelandiin korvaamaan kaupungin aikaisempi AHL-joukkue Cleveland Barons, joka oli vuoden 2005–2006 AHL-kauden jälkeen siirretty Massachusettsiin nimellä Worcester Sharks. Lake Erie Monstersin kotikentäksi tuli Quicken Loans Arena ja joukkueesta tuli Colorado Avalanchen ensisijainen NHL-yhteistyökumppani viiden vuoden sopimuksella 17. joulukuuta 2006.
25. tammikuuta 2007 Dan Gilbert julkisti joukkueen uudeksi nimeksi Lake Erie Monsters (”Eriejärven hirviöt”), joka on viittaus paikallisen kansanperinteen Bessie-järvihirviöön. Nimi valittiin korostamaan joukkueen kytköstä Clevelandin alueeseen ja logo kuvaanaam Eriejärven läheisyyttä. Pelipaitojen väreiksi valittiin viininpunainen, musta, valkoinen, keltainen ja sininen ja paitalogoksi joukkueen toissijainen logo.
Entinen NHL-pelaaja ja Avalanchen yhteistyöjoukkueissa valmentanut Joe Sacco valittiin Lake Erie Monstersin ensimmäiseksi päävalmentajaksi ja myöhemmin hänen avustajakseen valittiin entinen Avalanchen pelaaja ja NHL-puolustaja Sylvain Lefebvre. 
Lake Erie Monsters osoitettiin American Hockey Leaguen pohjoisdivisioonaan. Joukkue pelasi ensiottelunsa kaudella 2007–2008 kotikentällään Grand Rapids Griffinsiä vastaan 6. lokakuuta 2007.
Lake Erie Monstersin ja Colorado Avalanchen välinen yhteistyö päättyi kauteen 2014–2015, kun seura ilmoitti aloittavansa yhteistyön samasta osavaltiosta kotoisin olevan NHL-seura Columbus Blue Jacketsin kanssa. Kaudelle 2015–2016 seura siirtyy myös Läntisen konferenssin sisällä Keskiseen divisioonaan.
Alueen aikaisemmat joukkueet:
"(Tilanne 12. tammikuuta 2019)"Seura ei ole jäädyttänyt yhdenkään Monstersissa pelanneen pelaajan numeroa. Sen sijaan kunnioittaakseen Clevelandin jääkiekkohistoriaa Monsters on jäädyttänyt kaupungin aiempien joukkueiden pelaajien numeroita.
Syracuse Crunch
Syracuse Crunch on yhdysvaltalainen jääkiekkojoukkue Syracusesta New Yorkin osavaltiossa. Joukkue pelaa AHL:ssä ja toimii Tampa Bay Lightningin farmijoukkueena. Joukkue pelaa kotiottelunsa Oncenter War Memorial Arenalla.
"(Tilanne 3. tammikuuta 2019)"
Quad City Flames
Quad City Flames oli AHL-liigassa pelannut jääkiekkojoukkue, joka siirtyi Quad Cityyn 2007. Paikkakunnalla aiemmin OHL-liigassa pelannut Quad City Mallards lopetti toimintansa samaan aikaan. Joukkueen omisti QC Sports Ventures Inc. Quad Citiesien alueelta. Joukkue toimi Calgary Flamesien farmijoukkueena. Vuonna 2009 joukkue siirrettiin Abbotsfordiin ja seura sai nimekseen Abbotsford Heat
Aiemmat nimet:
Jalkaväkirykmentti 15 (jatkosota)
Jalkaväkirykmentti 15 (JR 15) oli Suomen maavoimien 15. divisioonan joukkoyksikkö jatkosodassa. Se oli täysin reserviläisrykmentti, jonka perusti Porin suojeluskuntapiiri.Jalkaväkirykmentti 15 sai lähes määrävahvuuksien mukaisen varustuksen.
Rykmentti siirrettiin kuudella junalla Särkisalmen asemalle 24.6. klo 13.37 - 25.6. klo18.00, mistä marssittiin Salpa-linjalle. Rykmentin majoitusalue oli Simpeleenjärven länsirannalla Peruspohjan ja Pitkäjärven välisellä alueella.
15. divisioonan esikunnan käsky tiedustelun aloittamisesta saapui rykmentille 1.7. ja seuraavana päivänä käsky valmistautua marssille. Marssille lähtö kuitenkin viivästyi ja 6.7. suoritettiin seuraava tiedustelutehtävä.
"S/S Orion" saapui 13.11. Vaasan satamaan, mutta pääsi laituriin vasta seuraavana päivänä. Vaasasta jatkettiin matkaa junilla kohti Poria jonne jälkipää saapui 15.11.
Pataljoonat sekä erillisyksiköt olivat irtautuneet jo Kemissä rykmentistä ja suorittaneet kotiuttamistoimet itsenäisesti. Porissa oli kotiutettu I Pataljoona, II Pataljoona Harjavallassa ja III Pataljoona sekä erillisyksiköt Noormarkussa.
Viimeiset rykmentin esikunnan jäsenet kotiutettiin 20.11.
Back on My B.S.
Back On My B.S. on rap-artisti Busta Rhymesin kahdeksas studioalbumi. Se julkaistiin toukokuussa 2009.
Busta Rhymesin single ”We Made It” ei sisälly albumille, koska se julkaistiin eri levy-yhtiön kautta kuin albumi.
Albumia myytiin ilmestymisviikollaan 59 000 kappaletta. Se sijoittui Billboard 200 -listan 5. sijalle.
Albumin nimi oli aluksi "Before Hell Freezes Over", sitten "Back on My Bullshit", sen jälkeen "Blessed", sitten "B.O.M.B." (akronyymi sanoista "Back On My Bullshit") ja lopulta "Back on My B.S.".
Andorran jääurheiluliitto
Andorran jääurheiluliitto () on andorralainen urheilujärjestö, joka vastaa maan jääurheilutoiminnasta.
Liitolla on toimintaa taitoluistelussa, jääkiekossa ja curlingissa. Liiton presidentti on Imma Ribes.
Liitto on ollut Kansainvälisen jääkiekkoliiton jäsen vuodesta 1995. Maassa on 86 jääkiekon harrastajaa. Liitto järjesti vuonna 1997 Jääkiekon D-sarjan maailmanmestaruuskilpailut 1997, muttei ole osallistunut omalla maajoukkueella kansainvälisiin turnauksiin.
Kirjosiepot
Kirjosiepot ("Ficedula") on sieppojen heimoon kuuluva lintusuku. Sukuun kuuluu 31 lajia.
Arabiemiirikuntien jääkiekkomaajoukkue
Yhdistyneiden arabiemiirikuntien jääkiekkomaajoukkue on Arabiemiirikuntien edustusjoukkue kansainvälisessä jääkiekossa. Joukkueen päävalmentajana toimii suomalainen Matti Fagerström. Arabiemiraateissa on pelattu jääkiekkoa 1980-luvulta asti. Aavikolla jääkiekko on suosittu harrastuslaji, mutta peleissä ei vielä ole suuria katsojamääriä. Joukkueessa ei ole paikallisia pelaajia riittävästi, joten sen vuoksi joukkueessa pelaa yksi suomalainen, hämeenlinnalainen Jussi Korvakangas.
Joukkue debytoi maailmanmestaruuskilpailujen 3. divisioonassa vuonna 2010.
Seppo Uusitupa
Seppo Matti Ilmari Uusitupa (s. 1950) on suomalainen tietokoneharrastuspiirien vaikuttaja 1980-luvun BBS-järjestelmissä (Bulletin Board System) aikana, jolloin suurelle yleisölle internetin sähköposti- ja tiedostojenjakelupalvelut eivät olleet käytettävissä.
Tietokoneharrastuksen ohella Uusitupa työskenteli HPY:n (Helsingin Puhelinyhdistys, nykyinen Elisa Oyj) datapuhelintoimistossa, sekä sivutoimisena tuntiopettajana Helsingin teknillisessä oppilaitoksessa (nyk. Metropolia). HPY:stä Uusitupa siirtyi silloiseen Suomen Yhdyspankkiin. Päätyönsä ohessa Uusitupa oli kirjoitti runsaasti IT-alan lehdiin 1980-luvun alkupuolelta lähtien. Osa jutuista julkaistiin nimimerkillä Toivo T Tavasti. Viimeiset työvuotensa Uusitupa toimi Kilpailuvirastossa erikoistutkijana.
Uusitupa on saanut varsinaisen työnsä ulkopuolella erilaisia huomionosoituksia, mm. Tietotekniikan liitto antoi vuoden 1992 ATK-vaikuttaja –nimityksen ja v. 1990 (jo lopetettu) SATKO (Suomen ATK-kouluttajat) plaketin hänelle ja (nyttemmin myös lopetetulle) Unitas-opistolle. Muita huomionosoituksia ovat "Tietoliikenneaapisen" valitseminen vuoden oppikirjaksi.
Uusitupa on ollut syksystä 2006 lähtien eläkkeellä.
Venäjän naisten jääkiekkomaajoukkue
Venäjän naisten jääkiekkomaajoukkue toimii Venäjän jääkiekkoliiton alaisuudessa. Joukkue on jääkiekon maailmanrankingissa sijalla 4. Joukkue on saavuttanut kolme MM-pronssimitalia. Vuodesta 2016 joukkueen päävalmentajana on toiminut Aleksei Tšistjakov.
Joukkueen suoritus Sotshin vuoden 2014 olympiakisoissa hylättiin jälkikäteen Kansainvälisen olympiakomitean päätöksellä joulukuussa 2017 ja joukkueessa siellä pelanneet Inna Djubanok, Jekaterina Lebedeva, Jekaterina Paskevitsh, Anna Shibanova, Jekaterina Smolentseva ja Galina Skiba julistettiin elinikäiseen edustuskieltoon olympialaisissa. Syyksi ilmoitettiin se, että Venäjän joukkuetta on epäilty järjestelmällisistä ja valtiojohtoisista dopingrikkomuksista.
Goldie (elokuva)
Goldie on Benjamin Stoloffin ohjaama vuonna 1931 ensi-iltansa saanut yhdysvaltalainen komediaelokuva. "Goldien" nimiroolin näyttelee Jean Harlow, ja muissa päärooleissa ovat Spencer Tracy ja Warren Hymer, jotka näyttelevät kahta Goldieta tavoittelevaa merimiestä, Billiä ja Spikea. Sivurooleissa ovat muiden muassa Jesse De Vorska, Leila Karnelly ja Ivan Linow. "Goldie" sai ensi-iltansa Yhdysvalloissa 28. kesäkuuta 1931. "Goldie" on mustavalkoinen ja noin 68 minuutin mittainen. Fox Film Corporation tuotti elokuvan.
"Goldie" on uudelleenfilmatisointi vuonna 1928 valmistuneesta mykkäkomediasta "A Girl in Every Port", jonka ohjasi Howard Hawks ja jonka pääosissa ovat Victor McLaglen, Robert Armstrong ja Louise Brooks.
Slovenian naisten jääkiekkomaajoukkue
Slovenian naisten jääkiekkomaajoukkue edustaa Slovenian naisten jääkiekkoa kansainvälisesti. Joukkueen päävalmentajana toimii Franc Ferjanič.
Sloveniassa pelaa noin 70 naisjääkiekkoilijaa.
Joukkue voitti vuonna 2005 IIHF:n naisten III-divisioonan maailmanmestaruuskilpailut, jotka järjestettiin 3.–9. maaliskuuta 2005 Kapkaupungissa, Etelä-Afrikassa.
Saksan naisten jääkiekkomaajoukkue
Saksan naisten jääkiekkomaajoukkue edustaa Saksaa jääkiekon kansainvälisissä naisten maajoukkuekilpailuissa ja se toimii Deutscher Eishockey-Bundin alaisuudessa. Vuodesta 2014 lähtien joukkueen valmentajana on toiminut Benjamin Hinterstocker.
Saksassa on noin 2 400 naispelaajaa.
* Saksan alkuperäinen sijoitus 7., mutta edellä olleen Venäjän joukkueen diskauksen myötä Saksa nousi 6:nneksi.
De’Angelo Wilson
De’Angelo Ke’Shine Hill Wilson (29. maaliskuuta 1979 Dayton, Ohio – 26. marraskuuta 2008 Los Angeles, Kalifornia, Yhdysvallat) oli yhdysvaltalainen näyttelijä. Hänet tunnetaan muun muassa elokuvista "Tapaus Antwone Fisher" (2002) ja "8 Mile" (2002). Hän näytteli myös yhdessä televisiosarjan "C.S.I. New York" jaksossa.
Wilson teki itsemurhan 26. marraskuuta 2008 29-vuotiaana.
Amanda Donohoe
Amanda Donohoe (s. 29. kesäkuuta 1962) on brittiläinen näyttelijä. Hän syntyi Lontoossa ja opiskeli Central School of Speech and Dramassa. Hän nousi julkisuuteen roolillaan Nicolas Roegin elokuvassa "Aution saaren unelma" ("Castaway", 1986). Myöhemmin hän on esiintynyt muiden muassa elokuvissa "Hullu kuningas" ("The Madness of King George", 1994) ja "Valehtelija, valehtelija" ("Liar, Liar", 1997).
Donohoe tunnetaan myös teatterista ja televisiosta. Vuonna 1992 hän sai Golden Globen roolistaan televisiosarjassa "L.A. Law". Vuonna 2008 ilmoitettiin, että hän liittyy miljonääri Natasha Wylden roolissa "Emmerdale-televisiosarjaan".
Italian naisten jääkiekkomaajoukkue
Italian naisten jääkiekkomaajoukkue toimii Federazione Italiana Sport del Ghiaccion (FISG) alaisuudessa. Vuodesta 2014 lähtien joukkueen päävalmentajana on toiminut Marco Liberatore.
Italiassa pelaa noin 440 naispelaajaa.
Mr. Woodcock
Mr. Woodcock on Craig Gillespien ohjaama elokuva. Elokuva sai ensi-iltansa Yhdysvalloissa 14. syyskuuta 2007. Suomen ensi-ilta oli 18. tammikuuta 2008
Roorback
Roorback on Sepulturan yhdeksäs studioalbumi, joka julkaistiin 27. toukokuuta 2003. Se on Sepulturan ensimmäinen levy-yhtiö SPV Recordsin kautta julkaistu albumi. Muualla kuin Yhdysvalloissa julkaistu digipak-versio sisälti "Revolusongs" EP:n sekä musiikkivideon kappaleesta ”Bullet the Blue Sky”.
Kappaleista ”Mindwar” ja ”Bullet the Blue Sky” kuvattiin musiikkivideot.
Papuanlurikki
Papuanlurikki ("Charmosyna papou") on Papua-Uudella-Guinealla elävä kaijalaji.
Papuanlurikin pituus on noin 42 cm ja paino 90–115 g. Se on pitempi kuin useimmat muut melanesianlurikit, johtuen sen pidentyneistä keskimmäisistä pyrstösulista, jotka ovat yli 20 cm pitkät. Lajista tunnetaan neljä alalajia: "papou", "stellae", "goliathina" ja "wahnesi". Nimialalaji "papou"n höyhenpuvun pääväri on punainen, muiden alalajien joko punainen tai musta . Pää, yläselkä, yläperä, rinta ja alaperä ovat punaiset tai mustat, siivet, selkä ja pyrstön tyviosa vihreät. Maha on musta ja niska sinikiiltoisen musta. Pitkän pyrstön kärki ja alapuoli ovat keltaiset. Nokka on oranssi tai tulipunainen, iiris keltainen tai oranssi ja koivet oranssit. Nuori yksilö on himmeämmän värinen, sen nokka on ruskehtavan oranssi, iiris vaaleankeltainen ja koivet ruskehtavan oranssit.
Papuanlurikki elää Papua-Uusi-Guinean vuoristoseuduilla. Lajin elinympäristön laajuus on 50 000–100 000 neliökilometriä. Populaation koko on arviolta yli 500 000 yksilöä. Nimialalaji "papou" elää Vogelkopissa Länsi-Irianissa, "stellae" saaren länsiosissa, "goliathina" saaren keskiosassa, ja "wahnesi" Huonin niemimaalla. Melanistinen muoto on monin paikoin runsaampi kuin punainen perusmuoto. Papuanlurikki on lemmikkinä harvinainen. Vaikka lajia metsästetään sen kauniiden höyhenten takia ja pyydystetään myös häkkilinnuksi, on sen kanta yhä elinvoimainen.
Papuanlurikit elävät vuoristometsissä jopa 3 500 metrin korkeudelle saakka. Ne elävät pareittain tai äänekkäinä pikku parvina.
Pesintä tunnetaan vankeudessa eläneistä linnuista. Pesä on kolossa. Munia on tavallisesti kaksi, kooltaan 24,5*22,5 mm. Haudonta-aika on 21-26 päivää ja pesäpoikasaika noin kaksi kuukautta.
Papuanlurikit syövät siitepölyä, kukkia ja niiden nuppuja, mettä, marjoja, hedelmiä ja siemeniä, sekä mahdollisesti hyönteisiä ja niiden toukkia.
Jääkiekon Arab Cup
Jääkiekon Arab Cup on Arabimaiden välinen jääkiekkoturnaus, jonka järjestää Arabian jääkiekkoliitto. Turnaus järjestettiin vuonna 2008 16.-20. kesäkuuta Abu Dhabissa Arabiemiirikunnissa.
Vuonna 2008 turnaus pelattiin 4 arabimaan kesken.
Kaikki pelit pelattiin Zayed Sports Complexissa.
Vuoden 2009 turnaus pelattiin Kuwait Cityssä, Kuwaitissa.
Mario Van Peebles
Mario Van Peebles (alk. Mario Peebles) (s. 15. tammikuuta 1957, México, Distrito Federal, Meksiko) on yhdysvaltalainen ohjaaja ja näyttelijä. Hänet tunnetaan muun muassa elokuvista "Mustat pantterit" (1995) ja "Ali" (2001). Hän on ohjaaja Melvin Van Peeblesin ja näyttelijä Maria Marxin poika.
Suomessa Mario Van Peebles vieraili 30.1.-7.2. 2010 Yhdysvaltain Suomen suurlähetystön ja Kansallisen audiovisuaalisen arkiston (KAVA) kutsumana liittyyen elokuvateatteri Orionissa esitettävään Black History Month -teemasarjaan, joka oli ensimmäinen afrikkalais-amerikkalaisen elokuvan retrospektiivi Suomessa. Van Peebles puhui KAVA:n Black History Month -elokuvasarjan avajaistapahtumassa aiheesta "American film and American culture and how things are changing" sekä alusti isänsä Melvin Van Peeblesin käsikirjoittaman "Classified X" (1998), joka on dokumenttielokuva mustien amerikkalaisten esittämisestä elokuvassa. Van Peebles esitteli myös isänsä "Sweet Sweetback’s Baadasssss Song"-elokuvan (1971) (jossa Van Peebles tekee elokuvadebyyttinsä) sekä kyseisen elokuvan tekemisestä kertovan oma ohjaustyön "Baadasssss!" (2004). Van Peebles vieraili myös Tampereella jossa luennoi aiheesta "The Present and Future of American Film: Director’s View" sekä Oulussa aiheesta "History of African-Americans in Cinema".
Erkki Niemi
Erkki Olavi Niemi (s. 18. huhtikuuta 1962 Vaasa) on suomalainen korkeushyppääjä. Kalevan Kisoissa Kajaanissa 1984 hypätty ennätystulos 228 pysyi Suomen ennätyksenä vuodet 1984–1990. Niemen Los Angelesin finaalissa tuloksella 224 saavuttama yhdeksäs sija on paras suomalaisen korkeushyppääjän olympiasuoritus sitten Kalevi Kotkaksen neljännen sijan 1936. Hän edusti kasvattajaseuraansa Vaasan Vasamaa koko urheilu-uransa ajan.
Graf (yritys)
Graf Skates AG on sveitsiläinen jääkiekkomailoja ja -varusteita valmistava yritys. Yritys on perustettu vuonna 1921 Kreuzlingenissä, Sveitsissä. Yrityksen markkina-alueita ovat Eurooppa ja Pohjois-Amerikka.
HK Neftehimik Nižnekamsk
HK Neftehimik Nižnekamsk (), on KHL:n itäisen konferenssin Harlamov-divisioonassa pelaava jääkiekkoseura Venäjän Tatarstanin tasavallan Nižnekamskin kaupungista.
Noin 230 000 asukkaan (2010) Nižnekamsk on Tatarstanin petrokemiallisen teollisuuden keskuksia. Jääkiekkoseuran logo ja nimi viittaa suoraan seuran päärahoittajaan, tatarstanilaiseen öljyteollisuusyhtiö OAO Nižnekamskneftehimiin. Yhtiö listaa sivuillaan jääkiekkoseuran osaksi urheilutoimintojaan. Seuran kotikaukalo on tämän yrityksen 5 500 katsojan urheilun ja kulttuurin Neftehimik-monitoimitalossa (Спортивно-культурный комплекс «Нефтехимик»). Yrityksellä on kaupungissa myös pienempi, 2 200 katsojan jäähalli. Lisäksi se on rakentanut lähiseudulle jääkiekkokaukaloita ja monia muita liikuntatiloja.